Kari Vogt

Kari Vogt (1939–2024) var en norsk religionshistoriker. Hun var en av Norges fremste eksperter på islam og koptisk kristendom, og utga flere bøker om islamsk religion og kultur. 

 Akademisk karriere 
Etter examen artium i 1958 studerte hun ved Universitetet i Oslo (UiO) hvor hun ble mag.art. i religionshistorie i 1965 med støttefagene koptisk og gammel-egyptisk. Hun tok også mellomfagseksamen i fransk og historie. Hun studerte også ved École Pratique des Hautes Études i Paris og forsket på gnostiske skrifter og manikeismen.

Kari Vogt var en bredt orientert forsker med kunnskap om gammelegyptisk religion, koptisk kristendom, hinduisme og norrøn religion.Hanna Havevik, Nora Stene og Ragnhild Zorgati: Kari Vogt (1939-2024) - Minneord i Aftenposten 30. sept. 2024 I begynnelsen av sin akademiske karriere skrev hun fortrinnsvis om det koptiske, gnostiske og tidligkristent trosliv og samfunn, men fra 1980-tallet og fremover var islam det fremste temaet i hennes forskning og forfatterskap. Hun fikk status som ekspert på islamsk religion og kultur og ble hyppig intervjuet av media.

Hun var førsteamanuensis ved Universitetet i Oslo, Institutt for kulturstudier og orientalske språk, frem til hun gikk av med pensjon.

Kari Vogt var medlem av styret for Bjørnstjerne Bjørnson-Akademiet, Det Norske Akademi for Litteratur og Ytringsfrihet, fra akademiet ble stiftet i 2003 og styremedlem i Norsk PEN.

 Priser og hedersbevisninger 
 1998 Fritt Ords honnør 
 2006 Prisen for god forskningsformidling ved Universitetet i Oslo 

 Bibliografi 
 1983: Den skjulte tradisjon : skapende kvinner i kulturhistorien, Sigma forlag – redaktør og kapittelforfatter
  Islams hus –  ISBN 82-02-15726-9
  Kommet for å bli – ISBN 82-13-02216-5
  Reise i Iran – ISBN 82-02-16234-3
  Islam på norsk – ISBN 82-02-18463-0
  Bruddet – ISBN 82-7844-139-1
  Religionsleksikon medredaktør sammen med Per Kværne – ISBN 82-02-19667-1
  Islam – ISBN 82-02-22089-0
  Hva er islam? i Universitetsforlaget serie Hva er

 Ettermæle 
I sitt minneord over Kari Vogt skrev hennes tidligere kolleger ved Universitetet i Oslo Tore Lindholm og Lena Larsen blant annet:«She was an outstanding scholar of religion and a profound researcher, with particular expertise in Islam and the Coptic church. She introduced new and original approaches to the field, especially concerning religion and human rights.».

 Referanser 

 Eksterne lenker 
 Kari Vogt - Store norske leksikon 
 Mari Paus: Til minne om Kari Vogt - Store norske leksikon/blogg 25. sept. 2024



Kategori:Islamologer
Kategori:Norske religionshistorikere
Kategori:Norske sakprosaforfattere
Kategori:Fagansvarlige i Store norske leksikon
Kategori:Personer tilknyttet bokserien Verdens hellige skrifter
Kategori:Mottakere av Universitetet i Oslos formidlingspris